

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΝΑΥΤΙΛΙΑΣ & ΝΗΣΙΩΤΙΚΗΣ ΠΟΛΙΤΙΚΗΣ**

**ΕΞΕΤΑΣΤΙΚΗ ΕΠΙΤΡΟΠΗ για την πλήρωση, με διαγωνισμό,**

**(10)κενών οργανικών θέσεων Πλοηγών του κλάδου**

**Αρχιπλοηγών-Πλοηγών του ΥΝΑΝΠ**

**ΑΝΑΚΟΙΝΩΣΗ**

Σύμφωνα με τις συστάσεις της Εθνικής Επιτροπής Προστασίας της Δημόσιας Υγείας έναντι του κορωνοϊού COVID-19, για λόγους προστασίας της δημόσιας υγείας, οι υποψήφιοι θα πρέπει να διατηρούν ενάμιση μέτρο απόστασης μεταξύ τους, προς όλες τις κατευθύνσεις καθ΄όλη τη διάρκεια της παραμονής τους στο εξεταστικό κέντρο, συμπεριλαμβανομένων των αύλιων χώρων του.

Επισημαίνεται ότι η χρήση ιατρικής μάσκας για τους υποψηφίους κατά τη διάρκεια των εξετάσεων είναι υποχρεωτική. Επιπρόσθετα, σε συνεργασία με το ΚΕΣΕΝ, θα υπάρχει αντισηπτικό υγρό χεριών. Οι υποψήφιοι ενθαρρύνονται, ως επί πλέον μέτρο προφύλαξης να είναι εφοδιασμένοι και με ατομική συσκευασία αντισηπτικού υγρού.

Οι υποψήφιοι υποχρεούνται να βρίσκονται στους χώρους του εξεταστικού κέντρου μισή (½) ώρα νωρίτερα από την ώρα εξέτασης, έχοντας μαζί την αστυνομική ταυτότητα ή το διαβατήριό τους.Μετά την εκφώνηση ή τη διανομή των θεμάτων δεν επιτρέπεται η είσοδος των υποψηφίων στην αίθουσα εξετάσεων. Οι υποψήφιοι υποχρεούνται να έχουν τα απολύτως αναγκαία για γραφή είδη και να χρησιμοποιούν στυλό διαρκείας μπλέ χρώματος. Δεν επιτρέπεται η χρήση διορθωτικού.

Οι υποψήφιοι δε επιτρέπεται να έχουν μαζί τους γραπτά ή άλλου είδους βοηθήματα, ούτε οποιαδήποτε μέσα επικοινωνίας (μικροϋπολογιστές, κινητά τηλέφωνα και λοιπές ηλεκτρονικές συσκευές) με το εκτός της αίθουσας περιβάλλον. Σε διαφορετική περίπτωση αποβάλλονται από την αίθουσα και αποκλείονται από το διαγωνισμό με απόφαση της Επιτροπής Εξετάσεων, κλιμάκιο της οποίας παρίσταται στο χώρο εξέτασης καθ’ όλη τη διάρκεια της διεξαγωγής της. Η Επιτροπή Εξετάσεων δεν φέρει την ευθύνη της φύλαξης των ανωτέρω αντικειμένων, τα οποία θα μπορούν να τοποθετούνται με ευθύνη των υποψηφίων έξω από την αίθουσα.

Πειραιάς, 09/10/2020

**Η ΠΡΟΕΔΡΟΣ**

**ΤΗΣ ΕΞΕΤΑΣΤΙΚΗΣ ΕΠΙΤΡΟΠΗΣ**

**ΛΙΑΝΟΥ ΕΥΤΥΧΙΑ**